一個心智表徵代表住某一份個心靈處理緊嘅資訊，而一份資訊可以係個心靈對某啲事物或者邏輯關係嘅概念，例如一個人心裏面會對「一張凳」係乜嘢樣有個概念，呢個概念係對佢見過嘅凳嘅抽象化（abstraction）－噉講意思即係話，佢見過嘅凳查實張張都唔同樣，但呢啲唔同嘅凳會有某啲共通點，呢啲共通點會組成佢心目中象徵「凳」嘅心智表徵，令到佢曉分辨邊啲物件係凳，邊啲唔係。